建除體二首答黄魯直教授  其二
作者：晁補之
朝代：宋

paragraphs: 建鼓求亡子，初昧學所之。
除去日月多，及此歲未遲。
滿國和巴人，若士誰與知。
平陸不推舟，客行當來茲。
定居厭屋廬，風雨勞所思。
執鞭慕昔人，孰與並此時。
破裘不御冬，要假完腋裨。
危言則來詬，慎密又逢譏。
成德尚如是，薄志安能期。
收聲復藏熱，雷火忽然微。
開口且復歡，是事置勿推。
閉眼可內視，獨復不自爲。